JohanHeinsen/ENO huggingface dataset:
Viborger Samler, 1849-01-29
Jndenlandske Efterretninger. Rigsforsamlingen. Ved Valget paa Embedsmænd i Torsdags gjenvalgtes de forrige saaledes: Schouw Formand (120 St.); Hvidt 1ste Viceformand (118),P. D. Bruun (for 1ste, nu anden Viceformand (68) og Cederfeld, Pjetursson, W. Ussing og Westergaard, Secretairer. – Da Valgene medtog temmelig meget af Mødetiden, kom Forhandlingen af § 25 eller om Stillingsvæsenet ikke synderlig vidt i Torsdags. Af 34 indtegnede Talere fik 7 yttret sig, i har afstaaet fra Ordet, saa at altsaa 26 ere tilbage, men det er vel at vente, at flere ville følge det givne Exempel. Andra sluttede samme Dags Møde med et klart og interessant Forsvar for Stilling. Stockfleth, Schack og tildeels H. Olesen have talt derimod. – Det næste Møde holdes af Hensyn til Protocolførerne og Grundlovscomi(Forl.) teen først paa Løverdag. "Om Valgloven." Under denne Titel er et Skrift af P. A. Tutein udkommet, der i høi Grad fortjener at læses og at overveies. Forfatteren udhæver med dristige og stærke Pennestrøg de Farer, hvoraf Danmarks Fremtid trues af det Bonderegimente, der forberedes i Forfatningsværket, og der snart vil blive afløst af et Proletarieregimente, som maa blive den uundgaaelige Følge af den almindelige Stemmeret, naar den unaturlige Forbindelse mellem Gaard- og Huusmændene ophører med Opnaaelsen af det Formaal, der har bragt denne istand. Skriftet fortjener dobbelt at overveies, naar man seer hen til hvad der dagligen skeer i Rigsforsamlingen, hvorBonderegimentet i sin Alliance med det gamle Ministerium blinde doctrinaire Tilhængere allerede nu næsten enevældigen hersker. Der er vistnok Adskilligt i Skriftet hvis Rigtighed vi ingenlunde kunne erkjende, men deri maa sikkert Enhver, der vil Danmarks fredelige og rolige Regjering, og der ikke lader haant om den nuværende Generations Lykke eller Ulykke, om Eiendomssikkerhed, Ret og Retfærdighed, være enig med Forfatteren, at Landet trues ikke blot af en udvortes, men ogsaa af en indvortes Fiende, og at den værste Ulykke, der kunde paaføres Landet, vilde være den, at Uretfærdighed, faaer Jndpas i Styrelsen af dets Anliggender og at Lyst til at krænke Andres Eiendom bliver det Gjældende."(Flvp.)
Viborger Samler, 1849-01-29
Det er almindeligt bekjendt - hedder det i Hjørring, Av." – at Hs. Maj., forinden han befalede Civillistens Størrelse opført i Budgettet, ved Undersøgelser i alle Retninger har søgt at see den nedbragt til det laveste Beløb, som kunde bestaae med Kongens Værdighed og de talrige Forpligtelser, som lange Aarrækker have paadynget den. Man betænke kun, at henved 200,000 Rbd. medgaae til saadanne Understøttelser. Fremdeles forlyder, at Kongen vil erlægge Krigstyr af Civillisten. Naar dette føies til en heel Deel andre Udgifter, som ikke egentlig vedkomme Kongens Person, vil man vide, at ikke stort mere end 200,000 Rbd. ville komme i egentlig Beregning for Hs. Maj. og hans Hofholdning.
Viborger Samler, 1849-01-29
Af Hofraad Hambroes Legater til Kjøbenhavn, der ere meget betydeligere end tidligere var omtalt, er alene eet paa 100,000 Rbd., hvis aarlige Rente, i 8 Portioner paa 500 hver, skal tilfalde trængende Kjøbmands, Mægler eller Commis-Familier. Legatsummerne have vi ialt hørt angive til 500,000 Rbd., der nævnes som Tiendedelen af hans efterladte Formue. (Ab. Av.) Violoncellisten Kellermann vil i denne Tid paa en Kunstreise glæde Fyen og Jylland med et Besøg. (S. Bl.)
Viborger Samler, 1849-01-29
Det Langelske Selskab har allerede givet Talismanen" 6 Gange for fuldt Huus i Casino.
Viborger Samler, 1849-01-29
De tydske Damer skal have faaet en smuk lang Næse fra Dronning Victoria som Svar paa deres Adresse. Hs. brittiske Majestæt kjender intet Schleswig=Holstein, men vel et Hertugdømme Slesvig og et Hertugdømme Holsten under dansk Regjering, og hvad deres Andragende forresten angaaer, da skal Diplomaterne nok afgjøre dette. (Danne.)¬
Viborger Samler, 1849-01-29
Et nyt Bidrag til Mængden af de slesvig-holstenske Logne findes atter i Hamb. Corresp." af 24de Januar og de i denne Artikel fra Siesvig den 21de Jan. skrevne Beretninger ere af Jnteresse i flere Henseender og navnlig med Hensyn til Oprørernes Myrderier blandt de Kongen troe Nordslesvigere, som nylig have fundet Sted, og hvortil Danmark og de danske Soldater ifølge Vaabenstilstanden skulle staae som rolige Tilskuere. Artiklen lyder saaledes: "J Middags marscherede en Deel af det her cantonnerende Militair Nord paa. Efter tilforladelige Meddelelser kunne vi forsikkre, at dette ikke er af egentlig militaire Hensyn, men for at forstærke de i Nordslesvig værende Patrouiller. Bønderne i det til Danmark hørende Loeherred, som danner et Enclave i Hertugdom met Slesvig, skal nemlig have organiseret en bevæbnet Landstorm (!) og have foranlediget enkelte (!) slesvigske Bønder i Nabolaget ved Trusler (!) til ikke at betale de slesvigske (!) Skatter. J den slesvigske (!) LandsbyScherrebek, skal der endog have viist sig en dansk (!) Bande af flere hundrede Mand Bevæbnede. J denne Anledning synes der nu af Generalcommanden at være truffen energiske Forholdsregler. Vi kunne kun billige dette, saameget vi end beklage, at der af Fælledsregjeringen ikke forlænge siden er grebet eller foranlediget virksomme Forholdsregler mod de danske Oprørere (1). Saalænge imidlertid de Paragrapher af Statsgrundloven, som angaae Beskyttelsen af den personlige Frihed osv., ikke ere suspenderede for Nordslesvig - hvilket de Velsindede (!) allerede i lang Tid have ventet – saa længe, sige vi, maae de tydsksindede Nordslesvigere, hvortil vi i Almindelighed, regne den besiddende Classe, undertrykke enhver Manifestation af deres Sindelag og finde sig i, at deres fra Danmark indvandrede Tjenestefolk (!) paa Foranledning af den danske Propaganda sende Adresser, skrevne i dansk Aand, til Kjøbenhavn, hvilke da skulle gjælde for det danske Sindelag i Nordslesvig (4). Vi ere iøvrigt af den Mening, at ikke Adresser, men Vaaben skal gjøre Udslaaet i vor retfærdige (!) Sag. Vi glæde os derfor ved at kunne berette, at Rustningerne i vor Hær fortsættes med Jver. Efter sikkert Forlydende skal endnu 10 (!) Batailloner, hvortil Preussen vil give Officerer", blive uniformerede. Til Bevæbning af vort Jnfanteri vil der af Preussen blive os leveret 15,000 "Zundnadelgewehre, efter nyeste Construction med Spidskugler. Ved disse Geværers enormt lange Skud vil der blive sikkret det slesvig-holstenske Jnfanteri Overvægten over det danske, det vil ogsaa blive det fjendtlige Artilleri umuligt at holde Stand i Kartætschskuds Distance ligeoverfor et Jnfanteri, der er bevæbnet med disse Geværer. Vort Artilleri, som bliver forstærket med flere Batterier, faaer om kort Tid et betydeligt Antal Officerer fra forskjellige nordtydske Stater. Ogsaa ere allerede 1000 Heste blevne opkjøbte i de sidste Uger.
Viborger Samler, 1849-01-29
Haderslev, den 17de Jan. Det hedder, at Amtmand Bruhn skal forflyttes til Flensborg. Den Ulydighed, som Amtets Bønder vedblive at lægge for Dagen mod ham, har gjort, at Fællesregjeringen tilskriver ham selv for en Deel Skylden. Bruhn under ikke denne Forflyttelse. Det hedder, at den bekjendte Advocat Bargum skal afløse ham. Bruhn gik altid paa Rævekløer; vi faae nu at see, om Bargum kan udrette mere ved sin Vane: at sledske paa Kattekløer. (Dvk.)
Viborger Samler, 1849-01-29
Ribe, den 23de Januar. Hvad vi i en løs Seddel der fulgte med en Deel Exemplarer af vort Mandags numer, have berettet fra Brøns, har desværre stadfæstet sig; de oprørske Soldater have morderisk overfaldet Kongen af Danmarks tro slesvigske Undersaatter. Ved Efterretningen om, at 60 til 20 Dragoner atter vare komne til Skjerbek samt c. 140 Jægere fra Tønder, forsamlede Bønderne fra de nordlige Sogne sig atter igaar for at forene sig i Brøns med dem fra de sydlige; da de naaede hertil fandt de Byen besat af Oprørerne. Landstormen, af hvilke kun faa vare bevæbnede med Geværer, Forke og Pigge, standsede paa Veien i en uordentlig Klynge strax nord for Brøns, (2 Miil fra Ribe). Dragonerne opstillede sig i en Halvkreds omkring Hoben, hvorpaa to af Anførerne begave sig vaabenløse til Commandeuren for Cavalleriet, Ritmester Rumohr (den samme som i Fredags blev fordreven) for at tale Folkets Sag og formaae Soldaterne til at holde sig rolige; men i samme Øieblik huggede nogle Dragoner ind paa disse Mænd, af hvilke den ene, som var tilfods, blev tilføiet flere dødelige Saar, endogsaa efter at være falden til Jorden blev han saaret paa flere Steder; den anden Mand, som var tilhest, flygtede, men blev forfulgt af Dragonerne, og slap med et betydeligt Hug i Hovedet. Nu faldt et Skud fra Folke hoben, der fældede en Jæger, hvorpaa disse gave Jld og Dragonerne huggede ind paa Bønderne, fra hvis Side endnu faldt enkelte Skud, der dræbte en Dragon. Bønderne adsplittede sig derpaa til alle Sider, forfulgte af Dragonerne, og - det er Sandhed - endogsaa Vaabenløse, der paa Oprørernes Opfordring og under Løvte om Pardon havde bortkastet deres ladte Geværer, bleve forhuggede og mishandlede af disse Umennesker. Ritmester Rumohr har yttret, at hans Hensigt var at han strax vilde oplæse en Proclamation mod Oprør, men han blev forhindret deri ved at et Skud faldt fra et Huus, hvorved en Jæger blev dræbt, samt at Dragonerne da først angrebe og Jægerne gave Jld; men alle Saarede og andre Tilstedeværende forsikkre paa det bestemteste, at Dragonerne først anfaldt Landstormens Anfører, før noget Skud faldt. 3 Bønder bleve myrdede, mellem 30 og 40 ere saarede, af hvilke 7 dødeligt, mellem 20 og 30 førte fangne til Haderslev, af hvilke 7 a 8 ligeledes ere saarede, og kun 2 af Oprørerne fik deres fortjente Løn. Nogle af de saarede Bønder ere frygteligen mishandlede af Hoved- og Armsaar; een kan endogsaa opvise 13 Saar. Oprørernes Antal var omtrent 220. 17 Geværer, Forke og Pigge fandtes paa Pladsen. En Deel Bønder have forladt deres Hjem og ere tyede hertil Byen. Reisber idag bleven besat og 30 Dragoner ere ankomne til Hvidding. (Ribe Av.)
Viborger Samler, 1849-01-29
Af et Brev fra Ribe erfares, at der i disse Dage gaaer det Rygte, at Amtmand Bruhns Fuldmægtig i Haderslev skal være rømt til Kjøbenhavn i Amtmandens Fraværelse med 30,000 Rd. Courant. (Nestv. Av.) Skolebygningen i Vesteragger Bye, Agger Sogn, af brændte i Løverdags den 20de De. Jlden, der fortærede hele Huset, antages at være opkommen gjennem nogle Revner, som fandtes i Skorstenen, i noget Brændsel, de laae tæt ved samme. Skolelæreren mistede en stor Deel af hans Jndboe, som ikke var assureret.
Viborger Samler, 1849-01-29
Ledige Embeder. En Prøveprocurator Bestilling i Hjørring Amt, med Forpligtelse at tage Bopæl i Hjørring. Opslaaet vacant den 17de Jan. – Det residerende Capellani for Kattrup, Ørritslev og Tolstrup Menigheder i Aarhuus Stift. Ny Ansættelse 99 Rbd.
Viborger Samler, 1849-01-29
Opslaaet vacant den 20de Jan. – Strø Sognekald i Sjællands Stift. Ny Ansættelse 297 Rbd. Opslaaet vacant den 22de Jan.
Viborger Samler, 1849-01-29
Beretning om ledige juridiske Embeders Beskaffenhed. Borgermester, Byfoged- samt By og Raadstuskriver-Embedet i Holbek. Embedets aarlige Jndtægter ere, efter Gjennemsnit af Aarene 1843 til 47, følgende: 1) visse og uvisse Jndtægter 1844 Rbd.; 2) Jndtægter af Embedsjorder c. 960 Rbd. Udgifterne til Contoirhold ere opgivne til 610 Rbd. aarligt. – Herredsfoged-Embedet i Jerløv og noget af Brusk Herreder samt Andst og Slaugs Herreder.
Viborger Samler, 1849-01-29
Embedets aarlige Jndtægter ere, efter Gjennemsnit af Aarene 1843 til 47, følgende: 1) Sportelindtægter 3020 Rbd.; 2) Dommerkorn 66 1/2 Tdr. Rug, 7 Tdr. Byg; 3) andre mindre Jndtægter 40 Rbd. Udgifterne til Contoirhold kunne anslaaes til mellem 6 a 8000 Rbd. aarligt.
Viborger Samler, 1849-01-29
Kjøbenhavns Børs-Cours, den 23de Januar. Hamborg 2 M. - a vista 200 1/2. Bank-Disconto 5 pCt. paa Banco=Vexler 3 pCt. Dito Norske Speciessedler pr. 100 Rdlr. Species 194 1/2 Rbd. (Sg.) 4 pCt. Kgl. Obligationer (uden Renter) 92 1/2 Rbd. (Sg.) Nationalbank=Actier 144 1/2 Rbd. i r. S. (Sælgere). Roeskilde Jernbane-Actietegning 43 Species. (Sælgere). Øst-Gothlands Panteobligationer af 1846 ved Hambro & Søn 92 3/4 i Bance. (Sælgere.)
Viborger Samler, 1849-01-29
Skibs-Efterretninger. Med Hensyn til den forhen omtalte indstrandede engelske Skonnert "Janet Gibson", da er den senere slaaet i Stykker og kun en Deel af Jnventariet og Takkelagen reddet, men den ombordværende Dampkjedel er forliist. - SkonnertenSøeridderen, fra Helsingør, som var indstrandet paa Worupøer, Strand, er derimod endnu heel og staaer høit op paa Stranden. (Thist. Av.)
Viborger Samler, 1849-01-29
AVERTISSEMENTS. At min retskafne trofaste Hustru Karen Handberg, født Jensen, efter længere TidsSraghed indgik til den erige Hvile den 23de Dennes, i en Alder af 73 1/4 Aar, mod jeg herved sørgeligst bringe til froværende Slægtninges og Venners Kundskab. I noget over 45 Aar forundte Gud os at lere sammen, og lere ikkeligt. Nu er hun samlet med 2 forudgangne Børn og 6 Børnebørn i det bedre Hjemmen 2de efterlevende Sønner og 2 Dottre samt 16 Børnebørn tille med mig mindes den Bortgangne med Veemod, Tak og Kjærlighed. Viborg, den 24de Januar 1819. Edv. Handberg, Tvende smaa Værelser kan strax faaes tilleie. Bogtrykkeriet anviser.
Viborger Samler, 1849-01-29
Førstkommende Fredag Eftermiddag den 2den Februar, udbetales Bespiisningspenge paa Raadhuset saaledes: fra Klokken 1 til 2 for 11te Bataillons 1ste Compagnie, fra 16de til 25de Januar incl.; 2 til 4 for samme Bataillons 2det Compagnie, fra 27de December 1848 til 25de Januar 1849 incl.; 4 til 5 for samme Bataillons 3die Compagnie, fra 16de til 20de Januar incl.; 5 til 6 for samme Bataillons 4de Compagnie, fra 16de til 25de Januar incl. 6 til 7 for 5te Reservebataillons 4de Compagnie, fra 11te til 20de Januar incl. Magistraten i Viborg, den 28de Januar 1849. Chr. Koefoed. J. Hagemann.
Viborger Samler, 1849-01-29
Da det nu er afgjort, at der skal nedsættes en Commission for at omdanne og omorganisere Beterinairskolens Anliggender, saa er det mit Ønske, at Dhrr. Dyrlæger i Viborg Stift og de udenfor Samme, som interessere sig for Sagen, ville give Møde her i Byen Onsdagen den 7de Februar d. A., for at vi i Forening kunne afgive vor Mening i denne Henseende. A. Dyrbye, Viborg, den 26de Januar 1849. Dyrlæge. Cosmorama og Fuglesamling.
Viborger Samler, 1849-01-29
Jdag den 29de Januar udstilles nye Prospecter og nye Fugle, hvoriblandt den mærkelige Lyre-Fugl fra Ny-Holland minuræ superba, Kunstsager i Elfenbeen og Træe, og en Æblekjerne, hvori forefindes 24 Dousin Sølvskeer, et Fingerbøl der indeholder 2300 hamrede Søm. Billetter a 24 s., Børn det Halve, erholdes ved Indgangen i Klub-Salen. Der er aaben fra Kl. 7 til 9 1/2. Joh. C. Øsgevad.
Viborger Samler, 1849-01-29
For en Examinatus juris, der er vel øvet i de paa et Herredscontoir forefaldende Forretninger, deriblandt Skifte- og Overformynderie- samt Politie- og Justitsvæsenet og som kan producere gode Vidnesbyrd herfor samt for sin moralske Characteer, bliver en Plads ledig til 1ste Mai d. A. paa Undertegnedes Contoir, hvortil Anmeldelser bedes indsendte. Lysgaard og Hids Herreders Contoir. Holgersdal pr. Vi Haxthausen. borg, den 21de Januar 1849. Cigarer. Et Parti Cigarer, saavel fine som middelfine. har jeg modtaget til Forhandling. D. Philipsen.
Viborger Samler, 1849-01-29
Kornbrændeviin til Salg. Fra Bechmanns Brænderi i Skive udsælges Brændeviin til 14 sk. pr. Pot i enkelte Potter.
Viborger Samler, 1849-01-29
Ved Byens Friskole vil til 1ste April d. A. være at ansætte en Lærerinde i Haandgierning; hvo som maatte attraae denne Bestilling, vilde henvende sig til Commissionens Formand, Pastor Hindberg, hos hvem det nærmere herom kan erfares. Skolecommissionen i Viborg, den 19de Januar 1849.
Viborger Samler, 1849-01-29
Stedfortrædere, af alle Slags besørges anskaffede og antagne af C. Krogh. Commissionair i Viborg.
Viborger Samler, 1849-01-29
En stor Mængde Tjenestepiger og Karle kunne faae gode Conditioner til Mai, deels her i Byen, i Omegnen og Randers a., naar de med gode Skudsmaal henvende sig til C. Krogh. Fæstemand i Viborg. En ikke Værnepligtig, som vil lade sig stille for en Anden, bedes at melde sig paa dette Blads Contoir, som meddeler nærmere Underretning.
Viborger Samler, 1849-01-29
Skovanction. Onsdagen den 7de Februar førstkommende og følgende Dag afholdes, efter Forstraad Bangs Begjering, Auction i Vin dum Skov over en betydelig Deel Bøge paa Roden, for Størstedelen brugelig til Brændsel, og nogle Ege Auctionen paabegyndes hver Dags Formiddag Kl. 9 ved Damhuset, hvor Liebhaverne ville behage at mode. Middelsom Sønderlyng Herreders Contoir. Viborg, den 20de Januar 1849. F. Eberlin.
Viborger Samler, 1849-01-29
(Ved Avisens Slutning, Eftermiddag Kl. 4, mang. lede Dagsposten). Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg,
Viborger Samler, 1849-01-30
SoAlste Tidende. Forsendes med Brevposten i Danmark og Hertugdommerne. Tirsdagen den 30 Januar 1849. Nr. 18. 77 Aarg.
Viborger Samler, 1849-01-30
Udenlandske Efterretninger. Storbritannien og Jrland. Fra London meldes under 23de Jan., at Lord Palmerston har været meget upasselig, men at han nu er i Bedring.
Viborger Samler, 1849-01-30
Frankerig. Courrier francais udtaler sig omden tydske Frihed saaledes: "Tydsklands Eenhed kan kun da billiges og begrundes, naar det vender sig imod Østen, naar det tager Donaumundingerne tilbage, naar det tilbageerobrer alle hine Provindser, som i Forbindelse med Jllyrien og Triest sikkre det det sande Herredømme over det adriatiske og det sorte Hav. Det er imod Rusland, at den tydske Centralmagt maa tage sin Retning, og ikke imod Frankerigs Grændser: thi gaaer den projecterede Eenhed ud paa saadanne Bestræbelser, da ville vi bekæmpe denne Eenhed. Der gives nemlig eet Punct, hvori vi stemme med Richelien og Ludvig den Fjortende, med Conventet og Napoleon Bonaparte."
Viborger Samler, 1849-01-30
Paris, den 23de Jan. En ministeriel Crisis er forestaaende, dersom det er sandt, at Louis Napoleon staaer paa en spændt Fod med sit Ministerium. J dette Tilfælde vilde Odilon Barrot ikke kunne holde sig længe imod Nationalforsamlingen og imod Præsidenten. Som Odilon-Barrots Eftermand nævnes Billault, Thiers og Mole. Dog gjendriver La Patrie Rygterne om et Ministerskifte. National tilskriver Ministeriet den nuværende vanskelige Tilstand. "Naar Ministeriet ikke snart gaaer sin Vei, vil Nationalforsamlingen snart tvinge det til at rømme Marken." Men Modpartiet siger: "Vil Nationalforsamlingen ikke ret snart adskilles, vil Folkevillien tvinge den."
Viborger Samler, 1849-01-30
Om Expeditionens Bestemmelse i Toulon haves de meest modsigende Efterretninger. Det synes næsten at stadfæste sig, at det ikke er Alvor med denne Expedition. DentscheZeit, vil løse denne Knude saaledes: "For omtrent 3 Uger siden sagde Louis Napoleon til Gesandten fra Republiken Bolivia, at om kort Tid vilde 60000 Franskmænd være paa Reisen for at kæmpe imod Rosas. Meld De dette til Deres Landsmænd."
Viborger Samler, 1849-01-30
Spanien. Fra Madrid (Datum mangler) meldes, at Regjeringen har forelagt Cortes det vigtige Lovudkast om Geistlighedens og Kirkens Dotation. Geistligheden er meget tilfreds med denne Lov. Dertil komme Rustningerne, som Ministeriet foretager for at gjenindsætte Paven i Rom. Man tør saaledes gjøre Regning paa, at det store catholske Parti og med dette Landbefolkningen omsider er vundet for Dronning Jsabella den Andens Regjering.
Viborger Samler, 1849-01-30
Jtalien. Pariserjournalen Univers meddeler Breve fra Neapel af 14de Jan., ifølge hvilke Pave Pius den X. er omsværmet af Diplomater og Fyrster. Havnen ved Gata vrimler af Skibe. Om den spanske Flaades Ankomst for at styrte Democratiet i Rom vidste man Jntet. - Med Hensyn til Sicilien skulle Frankerig og England have givet Kongen af Neapel fri Raadighed.
Viborger Samler, 1849-01-30
Fra Mailand meldes under 18de Jan., at af politisk militaire Hensyn ere Forbindelserne imellem Lombardiet og Piemont paa Grændsepuncterne ved Pavia, Magenta- og Sesto-Calende indskrænkede i den sidste Tid.
Viborger Samler, 1849-01-30
Keiserdommet Østerrig. Man forsikkrer, at Fyrst Windischgratz har erklæret, at Felttoget i Ungarn vil være endt inden tre Ugers Forløb. Man veed, at Fyrsten er en Mand, paa hvis Ord man kan stole. Gorgen, den ungarske Overgeneral, skal flakke omkring i det nordlige Ungarn, fra Debreczin er han aldeles afskaaren. Reisende fra sidstnævnte Stad melde, at Stemningen i denne Stad er til Fordeel for den keiserlige Regjering. Efteren Beretning skal Kossuth og hans Parti have trukket sig tilbage til Grosswardein, der ligger 8 Mile Østen forDebreczin.
Viborger Samler, 1849-01-30
Efter tilforladelige Meddelelser skal Ungaren Pazmanny, Medlem af den ungarske Rigsdag, være ankommen fra Debreczin til Pesth. Man antager, at han medbringer den ungarske Regjerings Underkastelses=Act.
Viborger Samler, 1849-01-30
Kongeriget Preussen. Efter Berliner Nachrichten af 25de Jan. ere med Camphausens Afreise til Frankfurt ogsaa Rygterne forsvundne om et Ministerium, der skulde dannes under denne Diplomats Præsidium. Skulde Ministeriet Brandenburg træde tilbage, saa turde et Ministerium Vincke-Beckerath komme istand, og i Virkelighed skulle ogsaa Underhandlinger være knyttede med begge Herrer.
Viborger Samler, 1849-01-30
J Staden Brandenburg ere valgte 35 conservative og 30 democratiske Valgmænd.
Viborger Samler, 1849-01-30
J Halberstadt ere i 68 af 69 Valgdistricter valgte Valgmænd, som bekiende sig til de Grundsætninger, der hyldes af Berlinercomiteen for folkelige Valg d. e. for Revisionen af den octroyerende Forfatning i democratisk Retning.
Viborger Samler, 1849-01-30
Fra Breslau meldes, at sammesteds ere valgte 245, Mænd af utvivlsom constitutionel Stemning og 190 Tilhængere af det fjendtlige Parti.
Viborger Samler, 1849-01-30
J Kønigsberg ere Valgene faldne ud til Fordeel for Democratiet. Om Resultatet af Valgene i 8 Districter, vides Jntet, men i 49 af disse ere valgte omtrent 90 Valgmænd, som alle høre til den høire Side og det høire Centrum, men derimod 150, der høre til det venstre Centrum og til den venstre Side.
Viborger Samler, 1849-01-30
Derimod har det liberale Parti lidt et eclatant Nederlag i Elbing, hvor Tilhængerne af det democratisk constitutionelle Monarchie kun tælle 7 Stemmer, medens Aristocraterne og Ochlocraterne tælle 79 Stemmer. Ogsaa i Danzig skulle af c. 250 Valgmænd kun 20 høre til det liberale Parti.
Viborger Samler, 1849-01-30
Den bekjendte Ostsee Zeit. melder, at i Swinemunde ere der valgte lutter conservative Valgmænd, hvorimod de Liberale have seiret i Wollin, Neu=Stettin, Stralsund og flere Stæder.
Viborger Samler, 1849-01-30
J Münster har Democratiet vundet en glimrende Seier. Af 98 Valgmænd høre de 75 til Folkepartiet.
Viborger Samler, 1849-01-30
Fra Berlin meldes under 25de Jan., at Hertugen af Sachsen=Koburgs Nærværelse sammesteds har til Formaal personlig at overbringe Kongen af Preussen paa egne og andre thuringske Fyrsters Vegne den Bøn, at han dog endelig maa finde sig tilbøielig til at overtage den tydske Keiserkrone.
Viborger Samler, 1849-01-30
Chevalier Bunsen forhindres ved Upasselighed i at tiltræde sin Reise fra Berlin til Frankfurt.